**Veiledning til protokoll fra drøftingsmøte – permittering:**

Det skal etter Hovedavtalen § 7-2 settes opp en protokoll fra konferanse med de tillitsvalgte i forkant av permitteringer. Malen nedenfor kan danne et utgangspunkt for en slik protokoll. Merk at denne må tilpasses de lokale forhold.

Når permitterte skal søke dagpenger fra NAV under permitteringen, er det enkelte opplysninger som er særlig viktige. [Forskriften om dagpenger under arbeidsløshet](https://lovdata.no/dokument/SF/forskrift/1998-09-16-890?q=permittering%20dagpenger#KAPITTEL_7) sier nemlig at man som hovedregel har krav på dagpenger dersom man kan dokumentere at arbeidstaker og arbeidsgiver er enige om at:

* Det foreligger en saklig grunn for permitteringen
* Permitteringen skyldes mangel på arbeid eller andre forhold som arbeidsgiver ikke kan påvirke
* Arbeidsgiver har gjort det som med rimelighet kan kreves for å unngå permittering.

Det er derfor sentralt at protokollen fra drøftingsmøtet uttrykkelig sier at det er enighet om disse punktene (forutsatt at det faktisk er enighet om dem).

[...]

**Protokoll**

[År], den [dd.mm] ble det avholdt konferanse mellom [bedrift] og [fagforening] etter Hovedavtalen § 7-2.

**Til stede:**

Fra bedriften: [...]

Fra fagforeningen: [...]

Bakgrunnen for møtet er at virksomheten vurderer permitteringer.

Bedriften redegjorde for grunnen til at permitteringer vurderes.

[*Gi en kort beskrivelse av bakgrunnen for at det kan være behov for permittering, og omfanget av dette, med begrunnelse, samt eventuelt om det er grunnlag for en kortere varslingsfrist (2 dager), jf. Hovedavtalen § 7-3 nr. 2. Vis til prosess/drøftinger i ledelsen og hvilke eventuelle andre tiltak som er iverksatt.*]

Klubben bemerket:

[...]

Partene drøftet omfanget av permitteringene, varslingsfristens lengde og kriteriene for utvelgelse. [*Dersom det er aktuelt å begrense kretsen for permitteringer til deler av bedriften, inngår dette i drøftelsene.*]

Partene var enige om at det foreligger saklig grunn for permittering idet de ansatte ikke kan sysselsettes på en for bedriften forsvarlig måte, jf. Hovedavtalen § 7-1. Andre tiltak er vurdert, herunder kompetansehevende tiltak, uten at dette avhjelper situasjonen. [*Dersom andre tiltak også er gjennomført, beskrives disse.*] Det var videre enighet om at arbeidsgiver har gjort det som med rimelighet kan forventes for å unngå permitteringer.

Partene kom til enighet om at det er behov for permittering i slikt omfang … [*omfang angis*], innen [*nærmere definert krets*].

*[Partene var enige om at det foreligger uforutsette hendinger som nevnt i Hovedavtalen § 7-3 nr. 2, jf. aml. 15-3 (10), og at vilkårene for kortere varslingsfrist på 2 dager var til stede.]*

Partene var enige om at følgende kriterier legges til grunn ved utvelgelsen: [*Kriterier angis*]

[*Dersom enighet ikke oppnås, angis hovedpunktene i partenes syn*.]

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

For bedriften For fagforeningen